**DECIZIA ETAPEI DE ÎNCADRARE**

**Nr. X din XX.XX.2023**

Ca urmare a solicitării de emitere a acordului de mediu adresate de **COMUNA PLOSCOȘ reprezentată prin primar TRUȚĂ AUREL**, cu domiciliul în comuna Ploșcos, sat Ploșcos, nr. 50, jud. Cluj, înregistrată la APM Cluj cu nr10216/02.05.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 14951/29.06.2023, 15516/06.07.2023 și nr. 19944/14.09.2023 și a consultărilor desfăşurate în cadrul şedinţei Comisiei de Analiză Tehnică din data de 22.08.2023, că proiectul ***,, Modernizare străzi în Comuna Ploscoș, Judetul Cluj”***  propus a fi realizat în comuna Ploscoș, satul Ploscoș, Crairît, Valea Florilor, judeţul Cluj***,*** **nu se supune evaluării impactului asupra mediului** **și nu se supune evaluării adecvate.**

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadrează în prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13 a) - „Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se incadreaza in reglementările PUG al comunei Ploscoș, aprobat cu HCL nr. 29/1999 și prelungit cu HCL nr. 6/2019.

* Conform Certificatului de Urbanism nr. 1557 din 14.12.2022, emis de Consiliul Județean Cluj:
* Imobilele sunt intravilan și aparțin domeniului public al Comunei Ploscoș. Acestea sunt parțial incluse în zona de protecție – Situl NATURA 2000 ROSPA 0113 - Cânepiști
* destinație:teren situat în intravilan: zona rețelei stradale;
* funcțiune dominantă – circulației rutieră și pietonală;
* utilităși admise: – amenajări specifice menite să asigure o circulație fluentă și sigură, lucrări edilitare;

c) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) proiectul nu va utiliza resurse naturale;

j) nu sunt afectate zone de pădure sau cu folosință specială;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, fiind inclus în situl Natura 2000 **ROSCI0238 Suatu-Cojocna-Crairât și ROSPA0113 - Cânepiști;**

b) activitatea nu afectează în mod negativ integritatea, scopul şi obiectivele de management al ariei naturale protejate administrate de AGENTIA NATIONALA PENTRU ARII NATURALE PROTEJATE;

c) proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;

d) nu se vor produce deşeuri solide în timpul construcţiei, funcţionării sau dezafectării care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;

e) nu există alţi factori care ar trebui luaţi în considerare, ca de exemplu dezvoltările conexe, care ar putea duce la afectarea ariei naturale protejate de interes comunitar și nu există probabilitatea apariției impactului cumulativ cu alte planuri/proiecte existente sau propuse;

f) în apropierea amplasamentului există habitate naturale şi/sau specii sălbatice de interes comunitar dar acestea nu pot fi afectate de implementarea planului având în vedere caracteristicile acestuia;

g) nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;

h) proiectul nu afectează direct sau indirect zonele de hrănire/reproducere/migraţie și nu are influenţă directă asupra ariei naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;

i) planul propus nu provoacă o deteriorare semnificativă sau o pierdere totală a unui (unor) habitat(e) natural(e) de interes comunitar;

j) proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;

k) proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor).

l) Este interzisă introducerea pe amplasament a oricăror specii alogene;

ANANP – a Avizul favorabil nr. 58 din 12.09.2023 pentru implementarea proiectului.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **nu intra sub incidenta prevederilor art.48 si 54 din Legea apelor nr. 107/1996**, cu modificarile si completarile ulterioare;

**IV.** **Caracteristicile proiectului**

* **Descriere succintă a proiectului:**

**Se propune** modernizarea a 12 strazi din comuna Ploscos, din care 2 strazi apartin satului Crairat, 4 strazi din satul Ploscos, si 6 strazi din satul Valea Floriilor, în lungime totală de 3532 m, ce fac legatura între drumul judetean DJ 161B si proprietatile de pe raza comunei.

Suprafețele de drum implicate în proiect sunt astfel:

In localitatea Crairat:

Strada Bisericii are o lungime de 112 m si face legatura dintre DC 70 si periferia localitatii. Va fi modernizata prin prezentul proiect si este inclusa in inventarul public al comunei Ploscos.

Strada Ciresului are o lungime de 166 m si incepe din Strada 3 spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

In localitatea Ploscos:

Strada Gradinilor are o lungime de 351 m si incepe din DJ 161B spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

Strada Visinului are o lungime de 177 m si asigura legatura dintre DC 69 si strada Marului. Va fi modernizata prin prezentul proiect si este inclusa in inventarul public al comunei Ploscos.

Strada Marului are o lungime de 202 m si incepe din DJ 161B spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

Strada Macilor are o lungime de 118 m si incepe din DC 69 spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

In localitatea Valea Florilor:

Strada Lalelelor are o lungime de 180 m si incepe din DC 69 spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

Strada Garoafelor are o lungime de 445 m si incepe din DC 69 spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

Strada Liliacului are o lungime de 591 m si incepe din DC 69 spre satul Lobodas. Va fi modernizata prin prezentul proiect si este inclusa in inventarul public al comunei Ploscos.

Strada Bujorului are o lungime de 325 m incepe din DC 69 spre periferia localitatii.. Va fi modernizata prin prezentul proiect si este inclusa in inventarul public al comunei Ploscos.

Strada Nuferilor are o lungime de 623 m si incepe din Strada Bujorului spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

Strada Magnoliei are o lungime de 99 m si incepe din DC 69 spre periferia localitatii. Va fi modernizata prin prezentul proiect si este inclusa in inventarul public al comunei Ploscos.

Astfel rezulta o lungime totala de 3389,00 m de strazi propuse spre modernizare prin prezentul proiect.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

* se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;
* amplasarea organizării de şantier se va face în incinta amplasamentului;
* utilizarea exclusiv a terenurilor stabilite pentru amplasarea organizării de şantier; se interzice afectarea sub orice formă a vecinătăţilor amplasamentului analizat; se vor restrânge la minim suprafeţele ocupate temporar în timpul perioadei de construcţie şi se vor delimita zonele de lucru prin indicatoare vizibile;
* luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;
* delimitarea zonelor de lucru pentru prevenirea/minimalizarea distrugerii suprafeţelor vegetale din vecinătatea obiectivelor; se interzice defrişarea/tăierea de arbori din vecinătatea amplasamentelor;
* manipularea materialelor de construcții și a volumelor de pământ excavat se va face numai în spațiul destinat lucrărilor;
* stropirea solului în fazele de pregătire prin decopertare/săpături/excavări în vederea evitării emisiilor de pulberi în perioadele cu vânt;
* asigurarea unei umidități adecvate a materialului excavat/transportat/împrăștiar și a deșeurilor de construcții depozitate temporar, în perioadele lipsite de precipitații;
* soluţia umectării se va avea ȋn vedere şi la nivelul drumurilor parcelelor neasfaltate, prin aceasta asigurându-se o reducere considerabilă a debitelor de particule emise ca urmare a traficului utilajelor sau a acţiunii vântului;
* diminuarea la minimum a înălţimii de descărcare a materialelor care pot genera emisii de praf și evitarea desfăşurării lucrărilor cu emisii de praf ȋn perioade cu vânt puternic;
* evitarea depozitării materialelor de construcții/utilajelor/deșeurilor pe terenurile din jurul amplasamentului;
* respectarea căilor de acces pentru utilaje și mijloace de transport;
* asigurarea transportului şi manipulării materialelor de construcţie pentru evitarea pierderilor din utilajele de transport; mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;
* circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;
* aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate, cu generare minimă de deşeuri;
* amenajarea de spaţii pentru stocarea temporară a deşeurilor rezultate din lucrările efectuate; colectarea selectivă şi controlată a deşeurilor şi eliminarea/valorificarea acestora prin firme autorizate şi specializate pe bază de contract;depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;
* se interzice depozitarea deșeurilor de orice fel în mod neorganziat pe sol; se vor evita orice scurgeri accidentale pe sol;
* depozitarea materialelor/utilajelor/sculelor numai în locuri special amenajate, pentru asigurarea protecției factorilor de mediu;
* folosirea de utilaje performante care nu produc pierderi de substanţe poluante în timpul funcţionării;
* întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;
* ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;
* stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;
* organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;
* oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;
* oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;
* refacerea la starea iniţială a terenurilor ocupate temporar, la finalizarea lucrărilor;
* respectarea condiților impuse prin actele de reglementare emise de alte autorități;
* se vor respecta prevederilor legislației în vigoare;
* titularul proiectului are obligația de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

**VI. Respectarea condițiilor impuse prin Avizul favorabil nr. 58/21.11.2022, emis de Agenția Națională pentru Arii Naturale Protejate:**

1. respectarea prevederilor planurilor de management şi ale regulamentelor siturilor Natura 2000 **ROSAC0238 Suatu-Cojocna-Crairât** și **ROSPA0113 Cânepiști**;
2. desfășurarea proiectului se va face strict pe suprafața menționată, cu respectarea prevederilor din documentația tehnică, în vederea reducerii potențialului impact asupra speciilor protejate din ariile naturale protejate **ROSAC0238 Suatu-Cojocna-Crairât** și **ROSPA0113 Cânepiști**;
3. interzicerea depozitării materiilor prime precum agregate minerale, elemente prefabricate, tuburi, etc. pe suprafața ariilor naturale protejate, în afara amplasamentului proiectului;
4. refacerea stratului vegetal din vecinătatea drumurilor prin completare cu pământ, astfel încât asociațiile vegetale să se instaleze cât mai rapid și să redea caracterul natural al zonei;
5. este interzisă orice formă de recoltare, capturare, ucidere sau vătămare a exemplarelor de faună sălbatică aflate în mediul lor natural, în oricare stadiu din ciclul lor biologic;
6. gestionarea deșeurilor tehnologice și a celor menajere se va realiza conform legislației în vigoare, respectiv OUG nr. 92/2021 privind regimul deșeurilor, cu modificările și completările ulterioare;
7. este interzisă ocuparea altor suprafețe de teren decât cele menționate în documentația depusă;
8. se vor folosi utilaje și mijloace de transport care nu prezintă un grad de uzură ridicat sau pierderi de carburanți/lubrifianți, cu inspecția tehnică periodică realizată;
9. în cazul scurgerilor accidentale de produse petroliere se vor aplica imediat substanţe absorbante;
10. în cazul producerii accidentale a unui prejudiciu ce afectează obiectivele de conservare pentru care au fost desemnate ariile naturale protejate **ROSAC0238 Suatu-Cojocna-Crairât și ROSPA0113 Cânepiști**, se va anunța în cel mai scurt timp autoritatea responsabilă – A.N.A.N.P., Serviciul Teritorial Cluj, în vederea stabilirii măsurilor de remediere ce vor fi puse în aplicare de cel care a produs prejudiciul;
11. echipele de lucrători vor fi instruite cu privire la existența siturilor de importanţă comunitară **ROSAC0238 Suatu-Cojocna-Crairât și ROSPA0113 Cânepiști**, în zona de execuție a lucrărilor, cu precădere asupra măsurilor și responsabilităților ce le revin privind protecția acestuia, precum și pentru cunoaşterea şi respectarea prevederilor legale în domeniul protecţiei factorilor de mediu pentru toate lucrările executate în cadrul activității desfășurate;
12. beneficiarul are obligația de a respecta cu strictețe legislația de mediu în vigoare și în special prevederile OUG 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

Luisa OPREA  cons. Romina PAUL

15.09.2023